kardosdrur/scandi-wiki huggingface dataset:
Braslovče

Braslovče er en bebyggelse og kommune i det nordlige Slovenien. Det meste af kommunen med undtagelse af den nordlige del af byen Letuš ligger på den floden Savinjas østlige bred. Området var del af den traditionelle region Steiermark. Det er nu en del af Savinjska regija. 

Braslovče bliver nævnt første gang i nedskrevne dokumenter dateret til 1140 e.v.t. I den anden halvdel af det 14. århundrede fik Braslovče købstadsrettigheder af Greven af Cilli. Sognekirken, der er bygget på en lille bakke nord for byen, er dedikeret til Jomfru Marias optagelse i himlen og tilhører det romerskkatolske stift i Celje. Den bliver først nævnt i kilder fra 1120. Det meste af den nuværende bygning dateres tilbage til det 18. og 19. århundrede.

Referencer

Eksterne henvisninger
 Braslovče Municipality on Geopedia
 Braslovče municipality site

Byer i Slovenien
Rejsekammeraten (Der var engang...)

Rejsekammeraten er en tegnefilm i serien Der var engang... (eng. titel The Fairytaler), der blev udsendt i forbindelse med H.C. Andersens 200 års fødselsdag i 2005

Stemmer:
 H.C. Andersen	 Henrik Koefoed
 Johannes	 Christian Damsgaard
 Rejsekammerat	 Jesper Lohmann
 Konge		 Lars Knutzon
 Prinsesse	 Line Kruse
 Krovært		Søren Sætter-Lassen
 Gammel kone	 Malene Schwartz
 Dukkefører	 Lasse Lunderskov
 Trold		 Flemming Quist Møller

Øvrige stemmer:
 Silas Addington
 Joachim Helvang
 Andreas Jessen
 Signe Lerche
 Kurt Ravn
 John Hahn-Petersen
 Laus Høybye
 Dick Kaysø
 Thomas Mørk

Bagom:
 Instruktør: Jørgen Lerdam
 Original musik af: Gregory Magee
 Hovedforfatter: Gareth Williams
 Manuskriptredaktører: Linda O' Sullivan, Cecilie Olrik
 Oversættelse: Jakob Eriksen
 Lydstudie: Nordisk Film Audio
 Stemmeinstruktør: Steffen Addington
 Animation produceret af: A. Film A/S
 Animationsstudie: Wang Film Production

En co-produktion mellem
Egmont Imagination, A. Film & Magma Film

I samarbejde med:
Super RTL & DR TV

Eksterne henvisninger 
 

Der var engang
Film fra Danmark (administrationskategori)
Bled slot

Bled slot (slovensk: Blejski grad) er et middelalderslot bygget på toppen af en 130 meter høj klint over byen Bled i Slovenien med udsyn over Bledsøen. Det er en af de mest besøgte turistattraktioner i Slovenien kun overgået af Postojnagrotten.

Slotte i Slovenien
De juliske Alper
Mathias de Leth

Mathias (de) Leth (17. september 1704 i København – 31. december 1783 på Sanderumgård) var en dansk godsejer og officer, far til Johan Frederik Leth.

Han var søn af etatsråd Niels Leth (død 1713). 20 år gammel blev Mathias Leth kornet ved i. jyske Rytterregiment, og allerede 1728 fik han tilladelse til at købe en plads som ritmester ved Schubarths (senere holstenske) Kyrasserer, hvor han 1738 forfremmedes til major, 1744 til oberstløjtnant, 1755 til oberst. Han omtales som en meget dygtig officer og anbefales varmt til regimentschef, men nåede aldrig at beklæde denne stilling. Derimod forfremmedes han 1765 til generalmajor og 1774 til generalløjtnant. Samme år blev han hvid ridder. Allerede 10. juni 1757 var han "paa Grund af sine egne og sine Forfædres Fortjenester" blevet optaget i den danske adel.

Leth blev gift 6. juli 1729 med Cathrine Hedevig (Brockenhuus) Løwenhielm (6. september 1708 – 4. marts 1792), datter af generalmajor Hans Brockenhuus-Løwenhielm til Vejrupgård og Sanderumgård, hvilken sidste ejendom Leth arvede, og hvor han døde 31. december 1783.

Kilder 
 H.W. Harbou, "Mathias Leth", i: C.F. Bricka (red.), Dansk Biografisk Lexikon, København: Gyldendal 1887-1905.

Generalløjtnanter fra Danmark
Danskere i 1700-tallet
Godsejere fra Danmark
Mathias
Riddere af Dannebrog (1671-1808)
Personer fra København
Personer i Dansk Biografisk Leksikon
Kavaleriofficerer fra Danmark
Ejby Kirke (Middelfart Kommune)

Ejby Kirke ligger i den nordlige del af stationsbyen Ejby ca. 16 km SØ for Middelfart (Region Syddanmark). Indtil kommunalreformen i 2007 lå det i Ejby Kommune (Fyns Amt) og indtil kommunalreformen i 1970 lå det i Vends Herred (Odense Amt).

På stedet har stået en romansk kirke opført af granitkvadre, den romanske kirke bestod af kor og skib, som i sengotisk tid fik tilføjet et tårn. I 1842 blev de romanske dele nedrevet og erstattet med det nuværende langhus.
Kirken har fladt gipsloft. Altertavlen er et maleri fra 1939 af Niels Lindberg. Prædikestolen er udført i 1800-tallet, i arkadefelterne ses udskæringer i ungrenæssance, som muligvis stammer fra en ældre prædikestol. På nordvæggen er ophængt et krucifiks af Gunnar Hansen fra 1951.

Den romanske granitfont har glat kumme med højt skaft, den firkantede fod med arkadefelter virker noget ophugget.

Eksterne kilder og henvisninger 

 Ejby Kirke  på nordenskirker.dk
 Ejby Kirke  på KortTilKirken.dk

Kirker i Middelfart Kommune
Kirker i Fyens Stift
Kirker i Odense Amt
Henrik Johan de Leth (1702-1754)

Henrik Johan de Leth (født 23. august 1702 på Nørre Vosborg, død 23. marts 1754) var en dansk godsejer, far til Christen Linde de Leth.

Han var søn af den 1708 adlede Niels Leth til Nørre Vosborg og Maren f. Linde. Efter at have studeret en tid dels i København, dels i udlandet og forgæves søgt ansættelse i statens tjeneste giftede han sig 1730 med Sophie Kirstine de Linde (f. 1715), datter af hans morbroder Christen de Linde til Volstrup, og bosatte sig på sin fædrenegård, hvis drift han hjalp sin moder med indtil 1746, da han overtog gården. Han var en dygtig landmand, der forøgede gårdens areal ved opdyrkning af store kær- og hedestrækninger, men havde samtidig ord for at være hårdhjertet mod sine bønder og undergivne, ligesom han stadig var indviklet i processer dels med dem, dels med sine naboer og sin sognepræst. Han døde 23. marts 1754, hans enke 14. december 1787.

Kilder 
 C.E.A. Schøller, "Henrik Johan Leth", i: C.F. Bricka (red.), Dansk Biografisk Lexikon, København: Gyldendal 1887-1905.
 V.A. Secher, Danske Kirker, Slotte osv., 6. H., s. 64.

Godsejere fra Danmark
Henrik Johan
Danskere i 1700-tallet
Personer i Dansk Biografisk Leksikon
Johan Frederik Leth

Johan Frederik (de) Leth (2. juni 1737 på Vejrupgård – 7. marts 1817 i Kiel) var en dansk officer.

Han var søn af generalløjtnant Mathias Leth, indtrådte 1751 som kornet i 2. fynske Kavaleriregiment, hvor han 1755 blev premierløjtnant og regimentsadjudant. 1758 under troppesamlingen i Holsten forrettede Leth, der havde gjort sig fordelagtig bemærket ved tjenstiver og gode evner, tjeneste som adjudant ved rytterbrigaden Rieppur, 1759 forfremmedes han til ritmester og 1762 til major og eskadronschef i det nyoprettede Husarregiment. Da dette igen nedlagdes 1767, overgik han til infanteriet som major ved Prins Frederiks Regiment og blev her oberstløjtnant 1779, men 1784 forsattes han til sjællandske, 1789 som oberst til oplandske infanteriregiment og samme år til Kronprinsens Regiment som chef. 1795 udnævntes han tillige til kommandant i København og forfremmedes til generalmajor; 1801 hædredes han med Dannebrogordenen. Leth førte under troppesamlingen i Holsten 1805-06 befalingen over 1. infanteribrigade og forblev på halvøen som chef for et generalkommandodistrikt omkring Kiel indtil 1810, da han afskedigedes af krigstjenesten som generalløjtnant.

Leth indtrådte i ægteskab: 1. gang (27. juli 1764) med Anna Margrethe Gersdorff (1748 – 29. august 1766), datter af amtmand, konferensråd Christian Gersdorff til Vosnæsgård og Antoinette Margrethe f. Rosenørn; 2. gang (3. august 1781) med Sophie Birgitte Nansen (14. april 1763 – 19. april 1782), datter af oberst og kommandant på Bornholm Hans Nansen og Louise f. Berbandt. Han døde i Kiel 7. marts 1817.

Kilder 
 S.A. Sørensen, "Johan Frederik Leth", i: C.F. Bricka (red.), Dansk Biografisk Lexikon, København: Gyldendal 1887-1905.

Johan Frederik
Generalløjtnanter fra Danmark
Riddere af Dannebrog (1671-1808)
Danskere i 1700-tallet
Danskere i 1800-tallet
Personer i Dansk Biografisk Leksikon
Kavaleriofficerer fra Danmark
Laura Pausini

Laura Pausini er en italiensk singer-songwriter født 16. maj 1974 i Solarolo, Ravenna.

Hun er vokset op i Faenza.

Efter at have optrådt med "Scatola" under den anden aften af Sanremo Music Festival 2022, blev Pausini annonceret som en af værterne af Eurovision Song Contest 2022, der afholdes i Torino i maj 2022 sammen med Alessandro Cattelan og Mika.

Udmærkelser 
 – Ordine al merito della Repubblica Italiana: Tildelt den fjerde højeste civile udmærkelse i Italien af den italienske præsident Carlo Azeglio Ciampi 6. februar 2006.

Diskografi 

Studio albums
 1993: Laura Pausini
 1994: Laura
 1994: Laura Pausini .
 1996: Le cose che vivi / Las cosas que vives
 1998: La mia risposta / Mi respuesta
 2000: Tra te e il mare / Entre tú y mil mares
 2001: From the Inside
 2004: Resta in ascolto / Escucha
 2006: Io canto / Yo canto
 2008: Primavera in anticipo / Primavera anticipada
 2011: Inedito / Inédito

Compilation albums
 1995: Laura Pausini kun 
 2001: The Best of Laura Pausini: E ritorno da te / Lo mejor de Laura Pausini: Volveré junto a tiLive albums
 2001: World Tour 2001-2002 2005: Live in Paris 05 2007: San Siro 2007 2009: Laura Live World Tour 09 / Laura Live Gira Mundial 09Other albums
 1987: I sogni di Laura 2010: Amiche per L'Abruzzo Turneer 
 1997: World Wide Tour 1997 1999: World Tour 1999 2001–2002: World Tour 2001–2002 2005: World Tour 2005 2006: Juntos en Concierto Tour 2006 2007: San Siro live 2009: World Tour 2009 2011-2012: Inedito World Tour 2011-2012''

Note 
Ifølge kilderne kan der såes tvivl om hvor Laura Pausini er født. I henhold til udtalelsen fra den italienske præsident er hun således født i Faenza, mens hun selv udtaler,  at hun er født i Solarolo.

Kilder

Eksterne henvisninger 

 Portræt på VH1 
 

Sangere fra Italien
Singer-songwritere fra Italien
Mezzosopraner fra Italien
Værter ved Eurovision Song Contest
Andreas Martinsen

Andreas Martinsen (født 7. juli 1990) er en dansk atlet medlem af AK-Holstebro. Han har den danske rekord i 110 m hækkeløb med 13,50 sekunder; en tid han satte ved et stævne i København i juni 2017.
Andreas Martinsen startede med atletik i AK Holstebro efter at have vundet et skolestævne i 2001 og har siden start haft et tæt samarbejde med sin træner Jakob Larsen. Martinsen er flyttet til Århus for bedre at kunde satse på atletik, men stiller stadig op for AK Holstebro.

Andreas Martinsen var på det danske U-23 landshold, med Mike Kalisz, Andreas Martinsen, Steven Kwasi-Koreng, Peder Pawel Nielsen, som vandt NM-sølv 2010 på 4 x 100 meter på dansk U-23 rekord 41,39.

Gennem hele indendørssæsonen 2012 havde Martinsen forgæves forsøgt at bryde otte sekunders muren på 60 meter hæk. Men ved Vintersprint 2012 i Marselisborghallen, kom først en den danske rekord på 50 meter hæk med 6,80, en forbedring af hans egen rekord som han satte i Hvidovre Atletikhal tilbage i 2003 med 0,02 sekunder. Derefter blev det samme aften til yderligere en ny dansk U23-rekord på 60 meter hæk, hvor han med tiden 7,96 endelig kunde bryde otte sekunders muren.

Internationale ungdomsmesterskaber 
 2008 JVM 110 meter hæk (99,1cm) semifinale 13,83
 2007 U20-NM 110 meter hæk (99,1cm) 5. plads 14,58
 2007 Ungdoms-OL 110 meter hæk (91,4cm)  13,96
 2007 UVM 110 meter hæk (91,4cm) 4. plads 13,86
 2006 U20-NM 100 meter 8. plads 11,47w
Listen er ikke komplet.

Danske mesterskaber 
  2012 60 meter hæk 7,90
  2011 60 meter hæk 8,02
  2010 110 meter hæk 14,27
  2009 110 meter hæk 14,18
  2007 110 meter hæk 15,11
Listen er ikke komplet.

Personlige rekorder 
 100 meter: 11,11 (+0.8) Århus Stadion 20. maj 2008
 200 meter: 21,7h (-1.4) Skovdalen Atletikstadion, Aalborg 14. juni 2008
 300 meter: 34,50 Århus Stadion 31. august 2010
 400 meter: 49,52 Århus Stadion 21.august 2010
 110 meter hæk: 13,50 Østerbro Stadion 20. juni 2017
 400 meter hæk: 55,39 Esbjerg Atletikstadion 6. september 2009
 50 meter- inde: 6,25 Marselisborghallen 28. januar 2008
 60 meter- inde: 6,9h Marselisborghallen 12. januar 2009
 50 meter hæk- inde: 6,80 Marselisborghallen 16. februar 2011
 60 meter hæk- inde: 7,74 Portland 20. marts 2016
 100 meter- inde: 11,06 Florø, Norge 21. februar 2009
 200 meter- inde: 22.08 Malmø, Sverige 24. januar 2009
 Længdespring: 6.66 (+0.5) Vejle Atletikstadion 12. september 2010

Referencer

Eksterne henvisninger 
 IAAF – Andreas Martinsen Biografi
 DAF i tal – Andreas Martinsen 
 Statletik.dk – Profil – Andreas Martinsen 
 Andreas Martinsen – Athletikklubben Holstebro
 Andreas Martinsen – miklar.dk

Hækkeløbere fra Danmark
Atleter fra AK Holstebro
Blood Money (album)

Blood Money fra 2002 er Tom Waits' musik til teaterstykket Woyzeck. 

I samarbejde med Robert Wilson blev stykket nyfortolket og opsat på Betty Nansen Teatret i København. Det udkom samme dag som albummet Alice. Albummet er igen fremstillet i tæt samarbejde med Kathleen Brennan.

Album fra 2002
Tom Waits-album
Arenfeldt

Arenfeldt er en nulevende dansk adelsslægt, der er uden forbindelse med den i Braunschweig forekommende slægt af dette navn, hvis våben også afviger fra den danske slægts.

Slægtens første mand er rigskansler Niels Henriksen Arenfeldt, der havde fem børn, blandt hvilke Axel Nielsen Arenfeldt til Palsgård (levede 1568), der opvartede Christian II i Sønderborg. Hans eneste søn, Hans Axelsen Arenfeldt til Palsgård og Rugård m.fl. (død 1611), havde tolv børn, blandt hvilke Axel Arenfeldt til Lysholt og Basnæs (1590-1647) og Mogens Arenfeld til Rugård (1604-1671). Blandt Axel Arenfeldts syv børn var Jørgen Arenfeldt til Rugård (1644-1717), hvis sønnesøn major Balthazar Levin Arenfeldt  (1707-1767) var stamfader til den yngre norske linje og dermed til de nulevende slægtsmedlemmer. Hans søn var general Christian Ditlev Adolph Arenfeldt (1758-1833).

En ældre søn af Axel Arenfeldt  var Jacob Arenfeldt til Jensgård (1640-1696), hvis søn, premierløjtnant i Søetaten Laurids Below Arenfeldt (1693-1727) var fader til kontreadmiral Jacob Arenfeldt (1723-1788), den nyere danske linjes stamfader. Han havde i sit ægteskab med (Sophia) Sibille Maria (Magdalene) Nissen ni børn, blandt hvilke admiral Jacob Arenfeldt (1755-1820). Denne linje uddøde med sidstnævntes søn, kammerherre Adam Christian Arenfeldt (1794-1868).

Referencer

Kilder 
 Albert Fabritius, "Arenfeldt", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

 
Adelsslægter fra Danmark
Jacob Arenfeldt

Jacob Arenfeldt er navnet på flere personer:

 Jacob Arenfeldt (1723-1788) (1723-1788) – dansk kontreadmiral
 Jacob Arenfeldt (1755-1820) (1755-1820) – dansk kontreadmiral
Vejlby (Norddjurs Kommune, tidligere Grenaa Kommune)

Vejlby er en lille landsby i Norddjurs Kommune ved Grenaa. Man kender Vejlby fra Steen Steensen Blichers roman Præsten i Vejlbye. Vejlby har vel nok en 150 indbyggere.

Lokaliteter i Norddjurs Kommune
Ålsø

Ålsø er en landsby på Djursland, beliggende 5 km syd for Grenaa. Ålsø har sin egen kirke, Ålsø Kirke.

Bebyggelsen har under tohundrede indbyggere. Ålsø har en folkeskole ved navn Mølleskolen med elever, ikke kun fra Ålsø men også fra Fuglsang i den sydlige del af Grenaa.

I 1682 havde Ålsø 12 gårde med i alt 565,0 tdr dyrket land skyldsat til 85,73 tdr hartkorn. Dyrkningsformen var græsmarksbrug. I midten af 1800-tallet havde Ålsø kirke, præstegård og skole.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Lokaliteter i Norddjurs Kommune
Jacob Arenfeldt (1723-1788)

Jacob Arenfeldt (født 16. maj 1723 i Kerteminde, død 26. november 1788) var en dansk søofficer.

Han var en søn af premierløjtnant i Søetaten Laur. Belov Arenfeldt (død 1727) og Cathrine Hedevig
f. Seierø. Kun 9 år gammel kom han i 1732 ind på Søkadetakademiet som kadet og udnævntes i 1743 til sekondløjtnant. Efter at have passeret de mellemliggende grader (premierløjtnant 1749, kaptajnløjtnant 1755 og kaptajn 1759) udnævntes han som kommandørkaptajn i året 1771 til overlods i det søndenfjeldske Norge og senere til overlods i Christianssand Stift og indrulleringschef sammesteds. Arenfeldt, der i 1777 var blevet forfremmet til kommandør, udnævntes til kontreadmiral i 1783 og havde i denne egenskab sin sidste udkommando i 1788, idet han i dette år blev chef for den norske flotille under prins Carl af Hessens overbefaling. Han afgik samme år, 26. november, ved døden. 24. oktober 1750 havde han ægtet Sophie Sibylle Nissen (1729-1763), datter af kommandørkaptajn Frederik Nissen.

Kilder 
 O. Lütken, "Jacob Arenfeldt", i: C.F. Bricka (red.), Dansk Biografisk Lexikon, København: Gyldendal 1887-1905.

Admiraler fra Danmark
Personer fra Kerteminde
Danskere i 1700-tallet
Jacob 1
Personer i Dansk Biografisk Leksikon
Jakob Hoffmann

Jakob Hoffmann født 1986 er en dansk atlet medlem i Aarhus 1900 frem till og med 2010 i Vejle IF.

Hoffmann studerer på Institut for Idræt, Aarhus Universitet og er foruden en karriere som aktiv også aktiv på trænersiden i Aarhus 1900.

Danske mesterskaber 
  2012 1500 meter-inde 3,57,36
  2011 1500 meter 3,53,17
  2011 3000 meter forhindring 1 9,59,00
  2011 1500 meter-inde 3,57,06
  2010 1500 meter 3,55,43

Personlige rekorder 
 800 meter: 1,53,08 NRGi Arena, Aarhus 23. juli 2011
 1500 meter: 3,48,33 Birmingham, England 20. august 2011
 3000 meter: 8,30,87 NRGi Arena, Aarhus 26. maj 2010
 3000 meter forhindring: 9,51,8h Vejle Atletikstadion 29. september 2009
 5000 meter: 15,42,97 Randers Stadion 16. maj 2010
 5km landevej: 15,28 Horsens 5. juni 2009
 1500 meter-inde: 3,54,58 Sparbank Arena i Skive 5. februar 2011
 3000 meter-inde: 8,43,61 Sparbank Arena i Skive 30. januar 2010

Eksterne henvisnigner 
 DAF i tal – Jakob Hoffmann
 Statletik.dk – Profil – Jakob Hoffmann
 Jakob Hoffmanns blogg 
 Aarhus 1900 – Jakob Hoffmann 

Mellemdistanceløbere fra Danmark
Atleter fra Vejle IF
Atleter fra Aarhus 1900
Ålsø-Hoed-Vejlby-Homå Pastorat

Ålsø-Hoed-Vejlby-Homå var et dansk pastorat på Djursland i Århus Stift og dækkede Ålsø Sogn, Hoed Sogn, Homå Sogn og Vejlby Sogn.
Pastoratet indgik 1. august 2018 i Norddjurs Midt Pastorat

Pastorater i Århus Stift
Pelle Gris

Pelle Gris (engelsk: Porky Pig) er en amerikansk tegnefilmsfigur, der optrådte i mange år med Daffy And.

Eksterne henvisninger 

Tegnefilmsfigurer
WarnerMedia
Jacob Arenfeldt (1755-1820)

Jacob Arenfeldt (30. september 1755 – 17. februar 1820) var en dansk søofficer.

Han var søn af Jacob Arenfeldt. Som ganske lille dreng, kun 7 år gammel, gjorde han sit første orlogstogt som volontær-kadet, kom senere ind på Søkadetakademiet og udnævntes i 1773 til sekondløjtnant. Efter i året 1781 at være blevet forfremmet til premierløjtnant erholdt han 3 år senere kaptajnløjtnants karakter. Arenfeldt, der i 1796 var avanceret til kaptajn, blev i foråret 1801, da de truende krigsudsigter foranledigede, at defensionslinjen over hals og hoved blev udlagt til hovedstadens forsvar imod et engelsk angreb fra søsiden, udset til chef for linjeskibet Holsten og deltog om bord i dette skib i det mindeværdige slag på Københavns Red 2. april 1801. Året efter erholdt Arenfeldt kommandørkaptajns karakter, udnævntes i 1815 til kontreadmiral og afgik ved døden 17. februar 1820.

21. oktober 1783 var han blevet gift med Engelke Charlotte de Klauman (f. 1760), en datter af justitsråd K.G. de Klauman.

Kilder 
 O. Lütken, "Jacob Arenfeldt", i: C.F. Bricka (red.), Dansk Biografisk Lexikon, København: Gyldendal 1887-1905.

Jacob 2
Admiraler fra Danmark
Personer i Englandskrigene fra Danmark-Norge
Danskere i 1700-tallet
Danskere i 1800-tallet
Personer i Dansk Biografisk Leksikon
Manytj

Manytj (, ) er en flod der løber i Rostov oblast, republikken Kalmykien og Stavropol kraj i Rusland. Den er en biflod til Don fra venstre , og er 420 km lang, med et afvandingsområde på 35.400 km². 

Floden ligger i Manytj-lavningen, som er opkaldt efter floden og som ofte ses på som grænsen mellem Europa og Asien. Hovedfloden Manysj anses almindeligvis for at begynde i Manysj-Gudilosøen. Den løber derfra mod nordvest, passerer byen Proletarsk, og munder ud i Don ved Manytjskaja, øst for byen Rostov ved Don. Andre kilder regner starten på Manytj-floden fra stedet hvor bifloden Kalaus munder ud i Manytj-lavningen og deler sig i en bifurkation, i Vestre Manytj som løber mod nordvest og munder ud i Manytj-Gudilosøen, og Østre Manytj som løber mod sydøst, og som ved høj vandføring munder ud i floden Kuma som løber til Det Kaspiske Hav. Regnet fra Kalaus' munding er Manytj 420 km lang.

Gennem Nevinnomyssk-kanalen og Jegorlyk i bliver vand fra floden Kuban ledet ind i Manytj. Derud over kommer hovedparten af vandføringen i Manytj fra smeltet sne. Vandet fra floden bruges til omfattende kunstvandinger

Før bygningen af reservoirer som Proletarsk-, Ust-Manysj- og Veselyj-reservoirene i Manytj-lavningen, og reguleringen af Don gennem det 2.700 km² store Tsimljansk-reservoiret, kunne Manytj skifte løb flere gange i løbet af året. Ved stærkt regnfald i Kaukasus løb vandet fra Kalaus østover mod Det kaspiske hav, og ved høj vandføring i Don kunne vandet herfra blive presset op til 100 kilometer op i Manytj-lavningen.

Se også 
 Kuma-Manytj-Kanalen

Eksterne henvisninger 

Floder i Rostov oblast
Floder i republikken Kalmykija
Floder i Stavropol kraj
Christian Ditlev Adolph Arenfeldt

Christian Ditlev Adolph Arenfeldt (13. februar 1758 i Flensborg – 10. juni 1833 i Christianssand) var en dansk, senere norsk officer.

Han var søn af major i Livgarden til Hest Balthazar Levin Arenfeldt, blev kadet 1772, sekondløjtnant i bornholmske Infanteriregiment 1779, premierløjtnant 1785 og blev derefter ansat i Norge som kaptajn ved 2. smålenske Regiment 1787 med en gage af 200 rigsdaler. To år efter overgik han til Norske Jægerkorps, hvor han 1798 blev major. 1804 udnævntes han til oberstløjtnant i Vesterlenske Infanteriregiment, 1810 blev han oberst og 1811 chef for regimentet og tillige kommandør for de christianssandske fæstninger og batterier, 1814 blev han generalmajor og samme år generalløjtnant og kommanderede i dette år reservebrigaden i krigen mod Carl Johan.

Ved slutningen på felttogets havde Arenfeldt kommandoen over reservebrigaden på 5000 mand, der udgjorde højre fløj af kamplinjen nederst ved Glommens udløb. Da en anden afdeling af hæren foretog retræte, kom Arenfeldt og hans mænd i en meget udsat position; især eftersom en svensk flåde samtidig ankrede op ud for hans højre flanke. Arenfeldt fik ordre fra kong Christian Frederik om at angribe, men sendte følgende besked retur: "- – En offenciv for mig synes umuelig. Men jeg har svoret saavel landet som Deres Majestæt evig troskab. Den første eed aftvinger mig min erklæring ei at gaa offenciv frem. Den anden vil tvinge mig frem, om ogsaa døden staar mig for øinene."

Kort efter fredsslutningen blev han af Carl Johan udnævnt til Kommandør med storkors af Sværdordenen. Han afslog dog den nye konges tilbud om at blive kommanderende general i Norge. I alle sine kommandoposter viste han sig indsigtsfuld og dygtig og skattedes højt af både Frederik VI og Carl Johan.

Arenfeldt var gift med Pauline Charlotte Marie Harbou, datter af generalmajor Andreas Harbou. Han døde i Christianssand 10. juni 1833.

Kilder 
 S.A. Sørensen, "Christian Ditlev Adolph Arenfeldt", i: C.F. Bricka (red.), Dansk Biografisk Lexikon, København: Gyldendal 1887-1905.
 Carl Johan Anker, Biografiske data om 330 norske generalspersoner, s. 32.
 Norsk militær Tidsskrift 1882, s. 578.
 Biografi af Christian Ditlev Adolph Arenfeldt hos Oslo Militære Samfund (Word-dokument)

Eksterne henvisninger 

Generalløjtnanter fra Danmark
Christian Ditlev Adolph
Danskere i 1700-tallet
Danskere i 1800-tallet
Personer fra Flensborg
Personer i Dansk Biografisk Leksikon
Personer i Den Dansk-Svenske Krig 1808-1809 fra Danmark-Norge
Generaler fra Norge
Nordmænd i 1800-tallet